รัฐบาลไทย-ข่าวทำเนียบรัฐบาล-รอง ลธน.ม.เรณูฯ เชิญชวนอุดหนุนผลไม้หลากชนิด รสชาติดี ที่ตลาดคลองผดุงกรุงเกษม ข้างทำเนียบรัฐบาล 1 - 24 มิ.ย. 60 ระหว่างเวลา 10.00 - 19.00 น.พร้อมเปิดบริการทุกวัน
วันศุกร์ที่ 16 มิถุนายน 2560
รอง ลธน.ม.เรณูฯ เชิญชวนอุดหนุนผลไม้หลากชนิด รสชาติดี ที่ตลาดคลองผดุงกรุงเกษม ข้างทําเนียบรัฐบาล 1 - 24 มิ.ย. 60 ระหว่างเวลา 10.00 - 19.00 น.พร้อมเปิดบริการทุกวัน
รอง ลธน.ม.เรณูฯ เชิญชวนอุดหนุนผลไม้หลากชนิด รสชาติดี ที่ตลาดคลองผดุงกรุงเกษม ข้างทําเนียบรัฐบาล 1 - 24 มิ.ย. 60 ระหว่างเวลา 10.00 - 19.00 น.พร้อมเปิดบริการทุกวัน
วันนี้ (16 มิถุนายน 2560)เวลา 16.00 น.ณ ทําเนียบรัฐบาล นางสาวเรณูตังคจิวางกูร รองเลขาธิการนายกรัฐมนตรีฝ่ายการเมือง ในฐานะประธานกรรมการดําเนินโครงการตลาดคลองผดุงกรุงเกษม เปิดเผยว่าในเดือนมิถุนายน 2560 ตลาดคลองผดุงกรุงเกษม ข้างทําเนียบรับบาล จัดโดยกรมการพัฒนาชุมชน กระทรวงมหาดไทย ร่วมกับบริษัท ประชารัฐรักสามัคคี จํากัดพร้อมผู้ประกอบการที่สนับสนุนโครงการประชารัฐ โดยนําผลิตภัณฑ์ บริษัท ประชารัฐรักสามัคคี จํากัด และบริษัทภายในเครือข่ายมาจําหน่ายผลิตภัณฑ์ที่มีความหลากหลายในราคาย่อมเยา ภายใต้แนวคิด “Thailand’s Best Local Productสุดยอดสินค้า หลากหลายทั่วไทย หาได้ในที่เดียว” ทั้งนี้ มีการจัดขึ้นอย่างต่อเนื่องเป็นระยะเวลา 3 เดือน ตั้งแต่เดือนพฤษภาคม - กรกฎาคม 2560 ณ ตลาดคลองผดุงกรุงเกษม ข้างทําเนียบรัฐบาลระหว่างเวลา 10.00 - 19.00 น.พร้อมเปิดบริการทุกวันไม่เว้นวันหยุดราชการและวันหยุดนักขัตฤกษ์
รองเลขาธิการนายกรัฐมนตรีฝ่ายการเมือง เปิดเผยเพิ่มเติมว่า สําหรับเดือนมิถุนายนนี้นั้น จัดขึ้นระหว่างวันที่ 1 -24 มิถุนายน 2560โดยเน้นผลิตภัณฑ์ทางการเกษตรที่ปลอดภัยกับผู้บริโภค เช่น ข้าวไรซ์เบอรี่ ข้าวเกษตรอินทรีย์ ข้าวหอมมะลิ ข้าวสังข์หยด และข้าวพันธุ์ต่าง ๆ ที่ดีต่อสุขภาพ ตลอดจนผลไม้ตามฤดูกาล เช่น เงาะ มะม่วง มังคุด สัปปะรด ส้มโอ มะละกอ แตงโมพันธุ์เมล่อน อะโวคาโด ลางสาด กล้วยหอม กล้วยน้ําว้า และทุเรียน โดยเฉพาะอย่างยิ่ง ทุเรียนพันธุ์หลงลับแลจากจังหวัดอุตรดิตถ์ ซึ่งรสชาติดีและถูกปากถูกใจประชาชนเป็นอย่างมาก อีกทั้งไม่จําเป็นต้องเสียเวลาเดินทางไปถึงจังหวัดอุตรดิตถ์ แต่ได้นํามาจําหน่ายที่ตลาดคลองผดุงกรุงเกษม ข้างทําเนียบรัฐบาล เพื่ออํานวยความสะดวกแก่ประชาชนชาวกรุงเทพมหานครและปริมณฑลในราคาย่อมเยา
รองเลขาธิการนายกรัฐมนตรีฝ่ายการเมือง เปิดเผยอีกว่า นอกจากมีผลไม้และข้าวเกษตรอินทรีย์ที่ดีต่อสุขภาพหลากหลายพันธุ์แล้ว เดือนมิถุนายน 2560 นี้ ยังมีผลิตภัณฑ์ไฮไลท์ที่น่าสนใจอีกมากมาย เช่น ผลิตภัณฑ์จัดสวนด้วยไม้ไผ่จากจังหวัดชลบุรี เครื่องประดับมุกทั้งสร้อยคอ กําไล และแหวนที่ดีไซน์ทันสมัย ตลอดจนผ้าทอมือจากหลายจังหวัดทั่วทุกภูมิภาคที่ลวดลายสวยงามและมีรสนิยมร่วมสมัย ตลอดจนอาหารจาก 4 ภูมิภาค รสชาติอร่อย เช่น เนื้อโคขุนจากอําเภอกําแพงแสน จังหวัดนครปฐม หมูยอแท้จากจังหวัดอุบลราชธานี กุนเชียงปลาสลิดจากจังหวัดสุพรรณบุรี ลูกชิ้นปลาทูจากจังหวัดสงขลา ปลาสลิดจากอําเภอบางบ่อ จังหวัดสมุทรปราการ ขนมหวานนานาชนิดจากจังหวัดเพชรบุรี เป็นต้น ขนมเปี๊ยะจากจังหวัดสุพรรณบุรี ขนมเบื้องชาโคล ไอศรีมผสมเนื้อมะพร้าวอ่อนข้าวเหนียวมูนและมะม่วงน้ําดอกไม้สุก ขนมปลากริมไข่เต่า ขนมชั้น ขนมสอดใส้ ทุเรียนพันธุ์หลงหลิน จากจังหวัดอุตรดิตถ์ ที่ดีต่อสุขภาพและทุเรียนทอดกรอบจากจังหวัดระยอง รวมทั้งกระเป๋าผ้าไทยจากแนวคิดและนโยบายของนายกรัฐมนตรีที่ออกแบบสวยล้ําทันสมัย เช่น กระเป๋าศิรดา จากจังหวัดลําปาง เป็นต้น
รองเลขาธิการนายกรัฐมนตรีฝ่ายการเมือง เปิดเผยในตอนท้ายอีกว่า พลเอกประยุทธ์ จันทร์โอชา นายกรัฐมนตรี มุ่งหวังให้รูปแบบตลาดคลองผดุงกรุงเกษมได้ขยายผลสู่ทุกภูมิภาคของประเทศ ซึ่งจะทําให้ตลาดคลองผดุงฯ เป็นแหล่ง ชม ชิม ช้อป ของพี่น้องประชาชนครอบคลุมทุกจังหวัด ซึ่งจะตอบโจทย์วิถีชีวิตของคนไทย โดยส่วนใหญ่ที่นิยมชมชอบเดินตลาดอยู่แล้ว ซึ่งจะส่งผลต่อยอดให้มีการกระจายรายได้สู่ชุมชนอย่างทั่วถึง อีกทั้งเป็นการเพิ่มรายได้ให้ผู้ประกอบการรายย่อยและกลุ่มเกษตรกรมีรายได้เสริมมากขึ้น จากการนําผลผลิตทางการเกษตรมาจําหน่ายในตลาดคลองผดุงฯ
***************************************
กลุ่มประชาสัมพันธ์และเผยแพร่ สํานักโฆษก